b'\n_START_ARTICLE_\nStreamr\n_START_PARAGRAPH_\nStreamr Network AG (tai Streamr) on Sveitsiss\xc3\xa4 sijaitseva teknologiayritys, joka rakentaa pienen latenssin alustaa reaaliaikaisen datan v\xc3\xa4litt\xc3\xa4miseen. Yritys on ilmoittanut kehitt\xc3\xa4v\xc3\xa4ns\xc3\xa4 hajautettua j\xc3\xa4rjestelm\xc3\xa4\xc3\xa4, joka mahdollistaisi esineiden internet-laitteiden sensoreiden tuottamien datavirtojen myynnin kryptovaluuttaa vastaan.  Streamrin juuret ovat Suomessa, ja yrityksen nykyiseen teknologiaan kuuluu web-pohjainen editori tietovirtojen ohjelmointia varten.  _NEWLINE_Vuoden 2017 syksyll\xc3\xa4 Streamr joukkorahoitti hajautetun teknologian kehitysprojektiaan. Rahoitus ker\xc3\xa4si 25 miljoonaa dollaria\xc2\xa0 niinkutsutun Initial Coin Offeringin (ICO) kautta. Rahoitus kattaa Streamrin siirtymist\xc3\xa4 hajautettuun alustaan, joka perustuu osittain Ethereum-lohkoketjuun, sek\xc3\xa4 alustan etenemist\xc3\xa4 avoimen l\xc3\xa4hdekoodin projektina._NEWLINE_Streamria johtavat toimitusjohtaja Henri Pihkala, operatiivinen johtaja Risto Karjalainen, suunnittelujohtaja Matt Innes ja viestint\xc3\xa4johtaja Shiv Malik.\n_START_SECTION_\nTeknologia\n_START_PARAGRAPH_\nStreamr pyrkii rakentamaan markkinapaikan reaaliaikaiselle datalle, sek\xc3\xa4 uudelleentoteuttamaan olemassa olevan alustansa hajatutetun teknologian ymp\xc3\xa4rille. Hajautettu versio yrityksen teknologiasta perustuu Ethereum-lohkoketjuun sek\xc3\xa4 kehityksen alla olevaan alhaisen latenssin vertaisverkkoon. _NEWLINE_Streamrin itserakennetun vertaisverkon rooli projektissa tulee olemaan myytyjen datavirtojen jakelussa. Yrityksess\xc3\xa4 uskotaan, ett\xc3\xa4 esimerkiksi kaupunkiymp\xc3\xa4rist\xc3\xb6t tulevat tuottamaan paljon sensoridataa._NEWLINE_Ennen yrityksen joukkorahoitusta julkaistussa white paperissa selitet\xc3\xa4\xc3\xa4n, ett\xc3\xa4 lohkoketjun rooli on skaalautuvuussyist\xc3\xa4 rajoitettu transaktioiden, kuten ostosten varmentamiseen. Ethereum-lohkoketjun todetaan olevan hyv\xc3\xa4 standardi niin sanottujen \xc3\xa4lykk\xc3\xa4iden sopimusten rakentamiselle, mutta huomattavasti liian hidas sopiakseen datan jakelukanavaksi._NEWLINE_Streamrin on t\xc3\xa4ten valinnut erilaisen l\xc3\xa4hestymistavan kuin IOTA, joka on toinen kryptaavuuttaan perustuva alusta, joka k\xc3\xa4ytt\xc3\xa4\xc3\xa4 hajautetun tietokannan sek\xc3\xa4 reaaliaikaista dataa ett\xc3\xa4 maksuja varten.\n_START_SECTION_\nYrityksen muutto ja joukkorahoitus\n_START_PARAGRAPH_\nVuoden 2017 aikana, Streamr Network AG perustettiin Sveitsin Zugiin, Helsinkil\xc3\xa4isen Streamr Oyn osakkaiden toimiesta. Streamr Network AG hankki kaikki oikeudet Streamrin nimeen ja tuotemerkkiin. Suomalaisen alkuper\xc3\xa4isyrityksen nime\xc3\xa4 muutettiin Data in Chains oy:ksi._NEWLINE_Vanha yritys, eli nykyinen Data in Chains oy, on aikaisemmin kehitt\xc3\xa4nyt keskitetyn, t\xc3\xa4ll\xc3\xa4 hetkell\xc3\xa4kin toimivan version osasta Streamrin suunnitellusta teknologiasta. _NEWLINE_Syksyll\xc3\xa4 2017, muuton j\xc3\xa4lkeen, Streamr AG k\xc3\xa4ynnisti joukkorahoituksen, tai ICO:n.\xc2\xa0 T\xc3\xa4m\xc3\xa4n rahoitusmuodon toimintatapa nojaa alustavasti m\xc3\xa4\xc3\xa4riteltyyn hintaan, jonka perusteella yrityksen ERC20-yhteensopivat DATAcoin -rahayksik\xc3\xb6t myytiin. Myynti perustui whitepaperissa m\xc3\xa4\xc3\xa4riteltyihin kehityssuunnitelmiin, jotka yritys sanoo johtavan ei keskitettyyn alustaan. Yritys on my\xc3\xb6hemmin tarkentanut keskittyv\xc3\xa4ns\xc3\xa4 ensin ei-keskitetyn kauppapaikan rakentamiseen._NEWLINE_Joukkorahoitus toteutettiin sveitsi\xc3\xa4isen Bitcoin Suisse -yrityksen alustalla, mahdollistaen varotoimeenpiteit\xc3\xa4 kuten Know Your Customer (KYC). Rahoituskierros ker\xc3\xa4si lopulta 25 miljoonaa euroa. Joukkorahoitus menestykseksi ja yritys on viestint\xc3\xa4nt\xc3\xa4 mukaan siirtynyt kehitt\xc3\xa4\xc3\xa4m\xc3\xa4\xc3\xa4n lupaamansa alustaa. _NEWLINE_Alalla pel\xc3\xa4t\xc3\xa4\xc3\xa4n yleisesti s\xc3\xa4\xc3\xa4ntelyjen tulkintoja, joiden mukaan kryptovaluutoilla joukkorahoittaminen voitaisiin eri maiden lains\xc3\xa4\xc3\xa4d\xc3\xb6nn\xc3\xb6n silmiss\xc3\xa4 tulkita s\xc3\xa4\xc3\xa4nneltyjen rahoitusv\xc3\xa4lineiden v\xc3\xa4litt\xc3\xa4misen\xc3\xa4.'